પોતાની અંગત જિંદગીની સમસ્યાઓ હોવાં છતાં હિંમતથી પરિસ્થિતિનો સામનો કરીને બીજા લોકોના જીવ બચાવનારી નીરજા ભનોટની આ વાર્તા આપણને બહાદુર બનીને જિંદગી જીવવા માટે શીખવે છે, ડરનો સામનો કરીને ભરપૂર જીવી લેવા માટે શિખામણ આપે છે... નીરજા કહેતી હતી કે એણે એક એવું કામ કરવું છે કે લોકો એને એની સુંદરતા માટે નહીં પણ એનાં એ કામ માટે યાદ રાખે, અને એણે કરી બતાવ્યું. એ કામ જેણે બીજા કેટલાંય લોકોની જિંદગી બચાવી અને બીજા લોકોને પ્રેરણા પણ આપી. 'નીરજા' નામનો અર્થ કમળનું ખીલવું થાય છે, કમળ કાદવમાં ખીલી પણ સુંદરતા ફેલાવે છે, એમ નીરજાએ એની સાથેની ઘટનામાં સાબિત કરી બતાવ્યું. નીરજા લક્ષ્મીનું પણ નામ છે, હિંદુ સભ્યતાની મહાન દેવી. દરેક મા-બાપ પોતાની દીકરીને 'નીરજા ભનોટ'ની જેમ ઉછેરે, એની જેવા મૂલ્યો શીખવાડે જીવન જીવવા માટે તો દરેક દીકરી પોતાના બળે જીવન જીવી શકે, કોઈપણ ભય વિના...